NaiveNeuron/SloPal huggingface dataset:
Krajčí, Marek, poslanec NR SR (2022-06-23):
Ďakujem. Teraz môžeme pristúpiť k hlasovaniu o bodoch zo spoločnej správy. Spoločná správa obsahuje 78 bodov. Gestorský výbor odporučil hlasovať o bodoch 1 až 78 spoločne s odporúčaním gestorského výboru schváliť.
Laurenčík, Milan, podpredseda NR SR (2020-12-03):
Ďakujem. To boli písomne prihlásení páni poslanci v bode interpelácie. Ja sa teraz pýtam, či sa hlási niekto k predneseniu interpelácie v rámci tohto bodu ústne? Končím možnosť prihlásiť sa ústne do bodu interpelácie. Prihlásil sa pán poslanec Boris Susko. Nech sa páči, máte sovo.
Číž, Miroslav, podpredseda NR SR (2015-12-03):
Ďakujem pekne. Pán poslanec, bohužiaľ, budeme musieť prerušiť, lebo je jednak 11.00 hod. a pravdepodobne máte ešte (reakcia navrhovateľa: mám ešte ) dlhšie zdôvodnenie. Tak mi dovoľte prerušiť rokovanie o tomto bode programu a keďže je 11.00 hod. pristúpime k tradičnému schválenému bodu programu, a to je hlasovanie o prerokovaných bodoch. (Prestávka.) (Po prestávke.)
Grendel, Gábor, poslanec NR SR (2017-06-21):
Ďakujem za slovo. Ja by som mal iba pripomienku k tomu obdobiu, ktoré si, Jano, spomínal z čias pôsobenia pána Kováčika ako vojenského prokurátora. Svet nie je úplne čierno-biely a ja si pamätám na jeden konkrétny prípad, ktorý pán Kováčik dozoroval, keď bol na Vojenskej prokuratúre. Týkal sa verbálneho útoku na verejného činiteľa a vtedy preukázal celkom odvahu. Ten prípad skončil podaním obžaloby na súde a myslím si, že aj vďaka vtedajšej odvahe bol pán Kováčik potom navrhnutý za špeciálneho prokurátora v tom čase a zvolený.
Ďurovčík, Emil, poslanec NR SR (2017-06-14):
Vážený pán predsedajúci, vážené poslankyne, vážení poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady pre financie a rozpočet, ústavnoprávny výbor a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 31. augusta 2017 a v gestorskom výbore do 5. septembra 2017. Pán predsedajúci, poprosím vás, otvorte k uvedenému návrhu zákona rozpravu.
Figeľ, Ján, podpredseda NR SR (2013-12-10):
Ďakujem pekne. Takže na niektoré faktické sa bude odpovedať písomne. Dámy a páni, pán minister, je takmer devätnásť. Pre kultúru komunikácie, pán Mičovský, nastúpite zajtra, pán kolega, so svojím príhovorom. Končím dnešné rokovanie. Prajem vám pekný večer. Zajtra dovidenia. (Prerušenie rokovania o 19.00 hodine.)
Štefanec, Ivan, poslanec NR SR (2010-09-07):
Ďakujem pekne, pán predsedajúci. Dovoľte mi len na záver poznámku v tom zmysle, že Slovensko bolo postihnuté v poslednom období dvoma pohromami. Jednou z nich bolo pôsobenie minulej vlády, ktorá zanechala prázdnu štátnu kasu a nehorázne dlhy. Druhou pohromou bola, bohužiaľ, živelná pohroma v podobe povodní. Ja som rád, že vláda reaguje promptne, a že našla aj týmto zákonom spôsob ako pomôcť ľuďom, ktorí to potrebujú. Ďakujem.
P. Paška, predseda NR SR: (2009-02-04):
(Hlasovanie.) 141 prítomných, všetci boli za. Konštatujem, že sme návrh zákona pridelili do výborov a určili lehoty na jeho prerokovanie. Pán poslanec Matejička uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov . Je to tlač 878.
Krúpa, Juraj, poslanec NR SR (2023-12-15):
Váš názor je tak relevantný ako... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-10-18):
Pán poslanec Dostál.
Laurenčík, Milan, podpredseda NR SR (2020-04-22):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 6. schôdze Národnej rady Slovenskej republiky hlasovaním o vládnych návrhoch zákonov, o ktorých rokujeme v skrátenom legislatívnom konaní. Najskôr budeme hlasovať v druhom čítaní o vládnom návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí (tlač 53). Dávam slovo predsedníčke výboru pre sociálne veci poslankyni Jane Žitňanskej, aby hlasovanie uvádzala. (Hlasovanie o vládnom návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 53.)
Tomanová, Viera, poslankyňa NR SR (2014-07-09):
Prepáč, prosím, pani predsedajúca, nechcela som, ani som nechcela vykrikovať... (Prerušenie vystúpenia predsedajúcou.)
Pčolinský, Peter, podpredseda NR SR (2023-06-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce ešte niečo na záver povedať pán minister? Nie. Pani spravodajkyňa? Nie. Hlasovanie dnes 11.00 h. Ďakujem pekne. Prerušujem rokovanie o tomto bode a budeme pokračovať... (navrhovateľ a spravodajkyňa si podali ruky), ešte sa nelúčite vy dvaja (reakcia spravodajkyne), jaj, pozdravili, ja že sa lúčite. (Reakcia spravodajkyne.) Nasleduje druhé čítanie o vládnom návrhu zákona o ochrane spotrebiteľa a o zmene a doplnení niektorých zákonov. Vládny návrh zákona má parlamentnú tlač 1584, spoločná správa výborov má tlač 1584a. Najprv pôjde pán minister, ktorý odôvodní tento vládny návrh zákona a potom pôjde pani spravodajkyňa. Nech sa páči, pán minister. (Rokovanie o vládnom návrhu zákona o ochrane spotrebiteľa a o zmene a doplnení niektorých zákonov , tlač 1584.)
Hrnčiar, Andrej, podpredseda NR SR (2016-09-23):
Ďalším vystupujúcim v rozprave je pán poslanec Kollár, nech sa páči, pán poslanec.
Pellegrini, Peter, podpredseda NR SR (2020-04-29):
S reakciou na vaše vystúpenie piati páni poslanci. Ako prvý, pani poslankyňa Zemanová.
B. Bugár, podpredseda NR SR: (2005-05-11):
K. Ondriaš, poslanec: Vážený pán predsedajúci, vážený pán premiér, vážený pán minister, vážené panie kolegyne, páni kolegovia, mám len pár pripomienok k návrhu na vyslovenie súhlasu so Zmluvou o Ústave pre Európu, je to tlač 932. Prvá poznámka, nesúhlasíme s tým, že v prípade Zmluvy o Ústave pre Európu ide o zmluvu podľa čl. 7 ods. 5 Ústavy Slovenskej republiky. Zmluva o Ústave pre Európu patrí medzi zmluvy podľa čl. 7 ods. 1 Ústavy Slovenskej republiky a ja budem tento odsek citovať: „Slovenská republika môže na základe slobodného rozhodnutia vstúpiť do štátneho zväzku s inými štátmi. O vstupe do štátneho zväzku s inými štátmi alebo o vystúpení z tohto zväzku sa rozhodne ústavným zákonom, ktorý sa potvrdí referendom.“ Preto sme za to, aby Zmluva o Ústave pre Európu bola potvrdená referendom. Druhá poznámka. I keď pozitívne hodnotíme Chartu základných práv Únie, Zmluva o Ústave pre Európu v čl. I-3 hovorí, že „Únia je založená na sociálno-trhovom hospodárstve“. Trhové hospodárstvo vytvára veľkú sociálnu nerovnosť, ako sa môžeme presvedčiť všade vo svete, kde bohatí bohatnú a chudobní chudobnejú. Ja by som uviedol aspoň dva príklady. Napríklad ročný príjem 691 dolárových miliardárov v minulom roku sa rovnal hrubej domácej produkcii, ktorú vyrobilo v roku 2002 v bývalom socialistickom bloku 126 mil. obyvateľov. Druhý príklad. Podľa správy OSN Transition 1999 transformácia na trhové hospodárstvo po roku 1989 v bývalom socialistickom bloku spôsobila smrť 9,7 mil. obyvateľov. Toto je len počet obetí do roku 1999. Pretože trhové hospodárstvo vytvára systém veľkých korporácií, ktoré svojimi finančnými možnosťami účinne ovplyvňujú mienku občanov a legislatívu, preto poslanci za klub KSS nepodporia Zmluvu o Ústave pre Európu. Ďakujem za pozornosť.
Blanár, Juraj, podpredseda NR SR (2022-05-04):
Pán spravodajca, ďakujem veľmi pekne. Chcem sa spýtať, týmto sme vyčerpali rozpravu, ktorú vyhlasujem za uzavretú. Chcem sa spýtať pána navrhovateľa, či chce záverečné slovo. Nie. Pán spravodajca, je to druhé čítanie, preto vás poprosím, kedy sa bude hlasovať ešte raz.
Luščíková, Darina, poslankyňa NR SR (2023-12-14):
Ďakujem pekne za slovo, pán predsedajúci. Tina, musím sa ti veľmi pekne poďakovať, lebo naozaj si zhrnula a pomenovala mnoho nedostatkov, ktoré, ktorý, ktorý, ktoré obsahuje tento plán konsolidácie. Vypichla si zámer tejto vládnej koalície a dôraz na silný sociálny štát. Ja som si narýchlo našla jednu z poučiek sociálnej demokracie a v tej poučke sa hovorí: „Sociálna demokracia je vo svojej podstate politická a ekonomická ideológia, ktorej cieľom je spojiť to najlepšie z demokratického riadenia so sociálnou a ekonomickou rovnosťou.“ Tak teraz rozmýšľam, z demokratického riadenia, dobre, o tom sa teraz nebavme, myslím, že sa budeme baviť v budúcnosti o tom dosť, ale so sociálnou a ekonomickou rovnosťou. A mňa veľmi zaujíma, ako spôsobí táto konsolidácia ekonomickú rovnosť a sociálnu rovnosť, keď sa venuje hlavne strednej vrstve. Strednej vrstve berie a zároveň jej dáva, ale nemyslí na tých najchudobnejších, nemyslí na tých, čo sa nachádzajú pod hranicou chudoby, nepomáha sociálne odkázaným, nepomáha tým najslabším a nerieši generačnú chudobu. Sú to napríklad jednorodičia, ty si vlastne, Tina, spomínala jednorodičov, mnohopočetné rodiny, jednoosobové domácnosti. Ak by tu bola možnosť nejakej diskusie, ja si myslím, že ste mohli čerpať aj z nášho programového... aj... radi by sme mali programové, áno, aj z nášho... volebného programu, prepáčte, a kde sme riešili príspevky na bývanie. A tie boli veľmi adresné, takže na budúce kľudne sa nechajte inšpirovať aj našimi návrhmi. Ďakujem.
Pollák, Peter, poslanec NR SR (2023-11-14):
Ďakujem pekne, pán podpredseda. Tomáš, ďakujem ti veľmi pekne a chcem veriť naozaj tvojim slovám a že výstavba kanalizácie a vodovodu v rómskych komunitách pre teba bude prioritou. A ja ti chcem dať slovo, že pri každej jednej legislatíve, ktorá sa má dotknúť výstavby vodovodu alebo kanalizácie v rómskych komunitách, máš podporu minimálne štyroch hlasov za platformu Pačivale Roma z hnutia SLOVENSKO, ak nie možno celého hnutia SLOVENSKO. Ešte raz, ďakujem ti pekne, že to máš ako prioritu a máš našu podporu.
Bugár, Béla, podpredseda NR SR (2017-06-13):
Ďakujem. Otváram rozpravu o tomto bode programu. Konštatujem, že som dostal písomnú prihlášku troch poslancov, pán poslanec Gröhling za klub SaS, nech sa páči, a potom ešte pán poslanec Dostál a pán poslanec Sopka, pardon, pán poslanec Sopko. Nech sa páči, pán poslanec Gröhling, máte slovo.
Vavrek, Štefan, poslanec NR SR (2019-01-31):
Pán predsedajúci, keďže sme hlasovali o pozmeňujúcich návrhoch zo spoločnej správy a pozmeňujúcom návrhu, ktorý odznel v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2014-11-08):
Pani poslankyňa Žitňanská, nech sa páči.
Laššáková, Jana, podpredsedníčka NR SR (2015-11-12):
Pán poslanec Hlina nechce reagovať, vyhlasujem rozpravu za skončenú. Pán minister, chcete zaujať stanovisko? Nie. Pán spravodajca? Nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 4/2001 Z. z. o zbore väzenskej a justičnej stráže v znení neskorších predpisov a o doplnení zákona č. 9/2010 Z. z. o sťažnostiach. Vládny návrh zákona je pod tlačou 1726, spoločná správa výborov má tlač 1726a. Pán minister spravodlivosti, poprosím vás, aby ste aj tento vládny návrh zákona uviedli. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov a o doplnení zákona č. 9/2010 Z. z. o sťažnostiach v znení zákona č. 289/2012 Z. z. , tlač 1726.)
Jurinová, Erika, poslankyňa NR SR (2017-02-01):
Ďakujem pekne. No, tak dozvedeli sme sa ešte jednu, oveľa viac zarážajúcu informáciu, že teda existuje novela, ktorá je prospešnejšia občanom, a aj tak vláda sa politicky rozhodla dať menej prospešnú novelu. Tak ste to mysleli, pán Burian? Tak to už potom, kolegovia, zvážte. Každopádne ja ako neekonóm som rada, že možnosť programového výberu sa rozšírila. Bola to jedna z hlavných vecí, ktorú sme možno na novele a na anuitnej novele aj kritizovali. Keď sa prišlo, keď prišla na stôl anuitná novela, tak všetci sme ju naozaj privítali s tým, že musí sa niečo prijať, a bola som veľmi rada, že sme boli naozaj aj prizývaní do skupín, v ktorých sa pracovalo. Mali ste trpezlivosť, vysvetľovali ste to aj nám, neekonómom, za to vám ďakujem. Zostali tam niektoré veci, ktoré však zostali akoby nepovšimnuté alebo nedorobené s tým, že sa budú možnože postupne dorábať. Ja skôr teda, aj keď súhlasím s tou novelou, mne by sa zdalo možnože vhodnejšie ešte nejaký ten čas počkať a prísť s novelou trošku neskôr, kým bude ten anuitný trh viac rozbehnutý. Pretože tak málo klientov, tritisíc ľudí na tri poisťovne sa mi zdá veľmi málo na to, aby možno aj tie poisťovne bojovali. A máte pravdu, áno, myslím, že IFP-čko prišlo s informáciou, že poisťovne dávajú o 30 % nižšie anuity. A teraz ak pôjdu ešte nižšie, no neviem? Ale zas sa mi nechce veriť, že sociálna vláda by urobila takýto krok, negatívny, voči ľuďom.
Beluský, Martin, poslanec NR SR (2021-07-02):
Ďakujem za slovo, pán podpredseda. Vážené pani poslankyne, páni poslanci, pán minister, ja budem naozaj veľmi krátky. Najprv by som reagoval na to, čo povedal pán predkladateľ, pán Vetrák v rozprave. Áno, rokovací poriadok nie je iba o koalícii alebo iba o opozícii, týka všetkých poslancov a naozaj by tam mali byť veci, na ktorých sa spoločne zhodneme. Nijakým spôsobom sa netýka občanov Slovenskej republiky, je to vlastne len zákon, ktorý upravuje to, akým spôsobom sa tu rozprávame, rokujeme a určuje jednotlivé pravidlá, a preto by som chcel naozaj poprosiť, aby sme aj pri tých pozmeňujúcich návrhoch, aj pri tých, ktoré podám ja alebo pán kolega Kondrót, aby ste sa naozaj pozerali iba na obsah toho pozmeňujúceho návrhu, nie na to, kto ho predkladá, a aby sme naozaj našli nejaký spoločný kompromis v tých pravidlách, ktoré, na základe ktorých sa my všetci musíme správať. Teraz odôvodnenie môjho pozmeňujúceho návrhu. Je to, samozrejme, reakcia na situáciu, ktorá sa stala počas tejto schôdze pri stanovovaní spravodajcov. Tento pozmeňujúci návrh som nepripravil ja. Ja som si ho osvojil. Bol pripravený iným koaličným poslancom, avšak bol na základe vašich interných procesov zablokovaný. Myslím si, že dôležité je, aby sme sa o ňom rozprávali a dali o ňom hlasovať. Ako som povedal, upravuje zmenu spôsobu voľby spravodajcu. Samozrejme, na prvom mieste nechávame tak, ako je to doteraz, navrhuje spravodajcu vždy predseda výboru, tak ako to bolo doteraz. A ak ho gestorský výbor neschváli na návrh predsedu, potom je možnosť, aby spoločného spravodajcu navrhla nadpolovičná väčšina prítomných členov výboru. Teda môže niekto z výboru navrhnúť toho spravodajcu. A ak ani takýmto spôsobom nebude spravodajca vybraný, tak potom ho určí predseda tohto výboru už bez hlasovania na základe jeho vlastného rozhodnutia. Myslím si, že s takto navrhnutým znením bude len každý súhlasiť. A verím, že nájde svoju podporu. A teraz si dovolím prečítať samotné znenie tohto doplňujúceho návrhu poslanca Národnej rady Slovenskej republiky Martina Beluského k návrhu zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 459). Návrh zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, sa mení a dopĺňa takto: 1. V čl. 1 sa za bod 7 vkladá bod 8, ktorý znie: 8. V § 80 ods. 1 druhá veta znie: „Ak gestorský výbor neurčí spoločného spravodajcu na návrh predsedu výboru, určí spoločného spravodajcu na návrh nadpolovičnej väčšiny prítomných členov výboru, inak ho určí predseda tohto výboru.“ Skončil som, ďakujem pekne.
Laurenčík, Milan, podpredseda NR SR (2022-03-23):
Pán poslanec Jozef Pročko s faktickou poznámkou.
B. Bugár, podpredseda NR SR: (2003-04-23):
P. Biroš, poslanec: Vážený pán predsedajúci, vážené panie poslankyne, vážení páni poslanci. V súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva v znení zákona Slovenskej národnej rady č. 419/1991 Zb. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ako i náležitosti uvedené v legislatívnych pravidlách. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Uvedený návrh zákona nemá dopad na štátny rozpočet a rozpočty územných samospráv. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 197 zo 4. apríla tohto roku a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokoval Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 26. mája 2003 a gestorský výbor do 27. mája 2003. Ďakujem. Prosím, pán predsedajúci, otvorte rozpravu.
Bugár, Béla, podpredseda NR SR (2019-11-28):
Pán poslanec Soboňa.
Ďuriš Nicholsonová, Lucia, podpredsedníčka NR SR (2016-10-12):
Pán poslanec Dostál s reakciou, nech sa páči.
M. Urbáni, poslanec: (2008-10-21):
Ďalej, čo tu pán Mikloš hovoril, čo treba spraviť a čo chcú oni politicky robiť. Pán Mikloš, ja sa vrátim do roku 2002, keď pri rozpočte o zdravotníctve som hovoril, čo treba robiť, že treba zabrániť negatívnemu demografickému vývoju. Pýtam sa, aké kroky ste v tom spravili? Aké kroky ste spravili, aby ste zabránili ekonomickej emigrácii zo Slovenska? Aké kroky ste spravili pre priamu podporu malých a stredných podnikateľov, po ktorej teraz voláte, a pre podporu domácich investorov? Podporili ste zahraničných investorov, to je ku cti, ale na domácich ste zabudli. Ďalej. Vytvorili ste strednú vrstvu na Slovensku? Nevytvorili. Vytvorili ste širokú chudobnú vrstvu a potom malú vrstvu bohatých a na strednej vrstve, súhlasím s vami, na tom to stojí, aby tá stredná vrstva bola bohatá. A musím zareagovať aj na to, keď hovoríte, že sa idú míňať peniaze a vyháňať. Musím podporiť kolegov v tom, ktorí hovoria, nikto nevyháňa, dáva sa možnosť, je zvláštna situácia. Ja nie som za otváranie, zatváranie druhého piliera, zodpovedne poviem, zahlasujem poslednýkrát za otvorenie druhého piliera. Treba ho stabilizovať, ale rozhodne nikto nikomu peniaze nekradne, nikto peniaze neberie, ten človek, keď prestúpi, rozhodne sa dobrovoľne a ide so svojimi peniazmi. On sa rozhodne, že chce byť v tom prvom pilieri, a keď pôjde do prvého piliera, je samozrejmé, že tie peniaze sa použijú na splácanie dôchodkov tých ľudí, ktorí ich dneska poberajú. Ďakujem pekne.
Hrnčiar, Andrej, podpredseda NR SR (2017-04-06):
Pán poslanec Baránik.
Zimenová, Zuzana, poslankyňa NR SR (2018-05-17):
Ďakujem za slovo. Ďakujem ti, pán poslanec, že si to tak zhrnul. V podstate k tomu už niet čo dodať. Toto by naozaj bolo treba, tento text, ktorý si dal, to zhrnutie všetkých týchto káuz, skopírovať a šíriť ďalej ako celok. A v každej normálnej krajine by už len za jeden takýto čin padala vláda a možno by aj boli tie predčasné voľby. Tu ich je niekoľko desiatok, za chvíľu stovák a nič sa nedeje. V tejto súvislosti mi pripadá úplne absurdné, akým spôsobom my tu vlastne pracujeme. Som si uvedomila aj na základe tohto tvojho prejavu, že my sa tu snažíme ako komunikovať o nejakých zákonoch, ktoré táto vláda predkladá, sa vláda tvári, že jej ide o ľudí, že tu riadi nejakým spôsobom štát, konkrétne v oblasti vzdelávania. My sa tu všetci meceme ako také, ako také chrobáky na chrbte bezvládne, bezmocne, pretože sa nám do očí smejú. Ministerka Lubyová nám tu ako do očí sa vyslovene vysmieva v tom, že žiadna reforma vo svojej podstate nebude. Ona to už dávno vie. A my tu stále o tom diskutujeme. Tento stav je chorý. To už treba zastaviť. Jednoducho treba predčasné voľby. Táto vláda nemá žiadne opodstatnenie a žiadnu legitimitu, aby nám hovorila, že má nejaké plány do budúcna. Ďakujem. (Potlesk.)
P. Hrušovský, predseda NR SR: (2004-02-03):
(Hlasovanie.) 136 prítomných, 31 za, 13 proti, 89 sa zdržalo, 3 nehlasovali. Návrh sme neschválili. Pán poslanec Abrhan bol poverený výborom pre verejnú správu, aby uvádzal hlasovanie k návrhu poslancov, ktorým sa mení a dopĺňa zákon č. 515/2003 , ktorý prerokúvame ako tlač 528. Pán poslanec Abrhan. (Hlasovanie o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov , tlač 528.)
P. Hrušovský, predseda NR SR: (2004-01-22):
(Hlasovanie.) 139 prítomných, 138 za návrh, 1 nehlasoval. Návrh sme schválili. Posledným prerokovaným bodom bol vládny návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov . Pán poslanec Mitrík bol poverený výborom, aby Národnej rade výbor odporúčal prerokovať návrh zákona v druhom čítaní podľa doručeného uznesenia. Ale pán poslanec Mitrík bude informovať ako poverený člen výboru. Nech sa páči. K. Mitrík, poslanec: Pán predseda, dajte hlasovať, prosím, o tom, aby sa Národná rada uzniesla na tom, aby sme uvedený návrh zákona prerokovali v druhom čítaní.
Dostál, Ondrej, poslanec NR SR (2019-06-26):
Pán poslanec Kollár, možno ste si nevšimli, ale sme tu v bode návrh na skrátené legislatívne konanie. Nie sme tu v bode nejakom, zákona o oligarchoch. Samozrejme, že možno... (Zaznievanie gongu, reakcia z pléna.) Nevykrikujte tu na mňa, pán poslanec Kollár. Možno súhlasiť, áno, že sú tu oligarchovia, ktorí majú rôzne záujmy, niektorí gangsterským spôsobom potláčajú konkurenciu, niektorí možno až mafiánskym spôsobom. Ale to nie je predmetom tohto bodu. Predmetom tohto bodu je návrh na skrátené legislatívne konanie o poslaneckom návrhu zákona, o návrhu, ktorý ide proti politickej súťaži, ide proti slobode šírenia informácií. Avšak vy ste ukázali to, že, dobre, urobíte si kampaň, natočíte si nejaké videjká na facebook a stačí vám 350-tisíc a dostanete sa do parlamentu. Peniaze nie sú všetko. Boli tu strany, ktoré v minulosti dali oveľa viac peňazí na kampaň a nedostali sa do parlamentu. Peniaze nie sú všetko. Týmto sa ale narúša súťaž, lebo sú zvýhodnené strany, ktoré dnes sú v parlamente, sú vo vláde, majú prístup do médií. (Reakcia z pléna.) V možnosti vynakladania finančných prostriedkov. Samozrejme, že keď je nejaká nová strana, tak, tak potrebuje investovať viacej, aby sa, aby ju bolo vidno, ako to, lebo my tu dnes, niektorí z nás budú, budú v médiách, že čo sme tu povedali, ale strany, ktoré sú napríklad mimoparlamentné, tú možnosť nemajú. A ak je to aj podľa vás dobrý návrh, tak myslíte si, že dobré návrhy sa majú prijímať takýmto spôsobom, že príde nám to tu dnes naobed a zajtra naobed to už bude schválené? To je podľa vás normálne?
Ľ. Jahnátek, minister hospodárstva SR: (2007-10-16):
Návrhom, ktorý predkladám do prvého čítania, sa do právneho poriadku Slovenskej republiky preberá smernica Európskeho parlamentu a Rady 2004/8/ES o podpore kombinovanej výroby založenej na dopyte po využiteľnom teple na vnútornom trhu s energiou, ktorou sa súčasne mení a dopĺňa smernica 92/42/EHS. V súlade s touto smernicou návrh zákona obsahuje nové pojmy vzťahujúce sa na kombinovanú výrobu elektriny a tepla, prednostné právo výrobcov elektriny kombinovanou výrobou na prenos, ďalej, distribúciu a dodávku elektriny vyrobenej v takomto zariadení, ako to umožňujú technické podmienky sústavy, ako aj zabezpečenie záruky pôvodu elektriny vyrobenej vysoko účinnou kombinovanou výrobou, ktorú vo forme potvrdenia o jej pôvode bude vydávať ministerstvo hospodárstva. Prebratím smernice 2004/8/ES sa upravuje i pôsobnosť štátnej správy v oblasti energetiky, osobitne vo vzťahu k Európskej komisii. Cieľom predloženej právnej úpravy je optimalizovať fungovanie trhu s elektrinou pre oblasť vysoko účinnej kombinovanej výroby a súčasne podporovať výrobcov elektriny a tepla v ich snahe rekonštruovať doterajšie výrobné kapacity, resp. investovať prostriedky do výstavby nových kapacít s tým, že výrobcovia sa budú môcť uchádzať o finančné zdroje z prostriedkov národných, ako i z prostriedkov európskych fondov. Vážený pán predsedajúci, panie poslankyne, páni poslanci, keďže podpora vysoko účinnej kombinovanej výroby je prioritou celého Európskeho spoločenstva vrátane Slovenskej republiky, dovoľujem si vás požiadať o podporu predloženého návrhu. Ďakujem pekne.
I. Radičová, poslankyňa: (2007-09-19):
Ďakujem, pán Halecký, veľmi rada budem diskutovať na pôde sociálneho výboru. Pán poslanec a pán podpredseda Číž, samozrejme, mám veľmi detailný prehľad porovnávania krajín aj z hľadiska veľmi konkrétnych vecí, ako sú správcovské spoločnosti hlavne, pretože pracujem pre MISOC ako expert. Zastupujem tam Slovensko. A môžem vám to obratom dodať. Nie je to problém. A ubezpečujem vás, že ten model, ktorý máme na Slovensku, je skoro na 80 % zhodný s modelmi ostatných krajín. Tie rozdiely máme naozaj predovšetkým v niektorých parametroch v 1. pilieri. Ale ja by som nerada teraz otvárala diskusiu o 1. pilieri napriek tomu, že to je podstata problému. To je podstata problému. Pán poslanec Petrák, celý čas som hovorila o stabilite celého systému, o previazanosti možností zmien parametrov v 1. pilieri s možnosťami zabezpečenia budúcich dôchodkov na dôstojnej úrovni. Dnes je zrejmé, že všetky krajiny tzv. pôvodnej EÚ pokračujú v znižovaní miery náhrady dôchodkov. Sú ohlásené tieto zmeny. Toto nie je naša cesta. Nie je možná, a preto tá analýza je postavená na tom, ako zabezpečiť súčasné dôchodky na dôstojnej úrovni a zároveň neohroziť dôchodky našich detí. Ďakujem veľmi pekne.
Grendel, Gábor, podpredseda NR SR (2022-03-23):
Ďakujeme za informáciu a prerušujem rokovanie o tomto bode programu. Pokračovať budeme v prerušenej rozprave v prvom čítaní o návrhu poslanca Jozefa Šimka na vydanie zákona, ktorým sa mení a dopĺňa zákon č. 343/2015 o verejnom obstarávaní, tlač 904. Prosím pána poslanca Jozefa Šimka, aby zaujal miesto určené pre navrhovateľov a pani spravodajkyňu z výboru pre hospodárske záležitosti pani poslankyňu Magdalénu Sulanovú, aby zaujala miesto určené pre spravodajcov. Do rozpravy som písomnú prihlášku nedostal, preto sa pýtam, či sa chce niekto prihlásiť do rozpravy ústne. (Reakcie z pléna. Krátka pauza. Predsedajúci telefonuje prostredníctvom vnútornej linky.) Tak urobíme to takto. Kolegovia, ktorí sa včera poprihlasovali, zjavne išlo o obštrukciu, ale z organizačno-technických dôvodov to kolegovia nestihli zaregistrovať. Čiže dávam možnosť prihlásiť sa teraz do rozpravy ústne, ak niekto má záujem. Nie. Končím možnosť prihlásiť sa do rozpravy. Takže vyhlasujem rozpravu za skončenú. Pán navrhovateľ, želáte si záverečné slovo? (Reakcia spravodajcu: „Áno.“ ) Áno. Nech sa páči. (Pokračovanie rokovania o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Glváč, Martin, podpredseda NR SR (2016-10-20):
Ďakujem. Pán minister asi nechce reagovať, ďakujem. Teraz prichádza otázka č. 12 od pána poslanca Laurenčíka, ktorá bola adresovaná podpredsedovi vlády a ministrovi vnútra pánovi Kaliňákovi. „Plánuje ministerstvo prijať nejaké špeciálne opatrenia na obchádzkovej ceste II/583 počas sanačných prác na hradnom brale Strečno?“. Odpovie pán minister Tomáš Drucker. Nech sa páči.
Bugár, Béla, podpredseda NR SR (2018-05-16):
Vyhlasujem rozpravu o tomto bode programu za skončenú. Nech sa páči, pán minister, môžte zaujať stanovisko k rozprave.
Gašpar, Tibor, podpredseda NR SR (2024-09-20):
Ďakujem. Ďalší v poradí s faktickou pán poslanec Mikulec.
Hlinka, Jozef, poslanec NR SR (2022-11-08):
Pán predseda, prosím, dajte hlasovať aj o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, ústavnoprávnemu výboru, výboru pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predseda, hlasovať.
Valášek, Tomáš, poslanec NR SR (2022-12-08):
Vďaka. Opäť výborné otázky. Cítim, že dnes asi neuzavrieme definitívne, minimálne sa nezhodneme. Ja si myslím, že tú otázku sme uzavreli ako spoločnosť dávanejšie. Ale tu v tejto sále sa asi nezhodneme na tom, či tie obce možno alebo nemožno, použili ste slovo, obťažovať. Ja len podotýkam, že ako spoločnosť sme si túto otázku uzavreli pred rokmi. Dokonca si dovolím povedať dekádami. Veď nie sme tu nikto taký mladý, pozerám sa, možno s výnimkou poslankyne Tabák, aby sme si nepamätali, keď sme ešte mali na hlavných námestiach ulíc sovietske tanky, sochy Vladimíra Lenina, Husák to nestihol, aby mal sochy, ale boli tam sochy Gottwalda a iných. Tie sochy, tie symboly už boli raz odstránené. Boli odstránené buldozérmi, bagrami, ktoré niečo stáli, tie náklady vznikli. My sme si ako spoločnosť vyriešili opäť pred rokmi, že či chceme v tejto otázke nechať úplne voľný priebeh alebo chceme zrovnať skutkový stav našich obcí a našich miest s tými ideológiami, ku ktorými sme sa prihlásili a voči ktorým sme sa vymedzili. Toto je jedna z posledných čerešničiek na torte. Ale ten proces vyrovnania sa s minulosťou už roky prebieha. A dávno sme si vyriešili, že áno, nejaké náklady to bude mať a niečo to bude stáť. Ale celkove to stojí za to, pretože opäť sú určité veci z našej histórie, ku ktorým sa cítime potrebu ale úplne, úplne jasne vymedziť. Nebudem sa, nechcem sa púšťať do diskusie o tom, čo to bude stáť. Podotýkam, alebo koľko tých ulíc bude. Pripomínam, že nebavíme sa o všeobecných názvoch či ulica Hraničiarov či ulica Mladej gardy. Bavíme sa len a len o uliciach pomenovaných po predstaviteľoch režimu. Toto treba spresniť, lebo často som počul, bohužiaľ, aj od Matice zavádzajúce informácie, že koľko ulíc to bude. Sú to len a len predstavitelia režimu. Posledná otázka. Je s tým Ústav pamäti národná vyrovnaný. Komunikovali sme s ním. Je to na ich žiadosť, že predlžujeme tú lehotu z 5 na 12 mesiacov. Jediná námietka bola ten objem práce, čo to bude obnášať. A vyšli sme im v ústrety s tým predlžením na dvanásť. A to chcem poďakovať aj kolegyni Andrejuvovej, ktorá v tej konverzácii veľmi pomohla.
Beluský, Martin, poslanec NR SR (2022-05-05):
Ďakujem za slovo. Pán poslanec, nedá sa s vami nič iné len súhlasiť, pretože je úplne logické, aby sme chceli našim deťom v tých školských jedálňach poskytnúť kvalitné potraviny a, samozrejme, od našich slovenských výrobcov a, samozrejme, ten ďalší dôsledok je tiež pozitívny, teda jednak pomôžete tým farmárom alebo prvovýrobcom, alebo tým mliekarňam, alebo ďalším týmto podnikateľom, aby jednak mali tú spotrebu, teda mali kde umiestňovať tie svoje výrobky, aby teda neboli tlačení len tými veľkými reťazcami ísť pod cenu. A zároveň dáme tým deťom aj tie kvalitné potraviny, ktoré určite, medzi ktoré určite slovenské potraviny patria. Ono sa to dá riešiť rôznymi spôsobmi, pretože dalo by sa možno argumentovať tým, že je možno pre toho zriaďovateľa alebo pre tú školu náročné obstarávať zvlášť možno mlieko, zvlášť mäso, zvlášť zeleninu a tak ďalej, lebo nie každý produkuje celé to spektrum, ale dalo by sa to vyriešiť možno cez zriaďovateľa, lebo tie samosprávne kraje majú pod sebou desiatky škôl, desiatky ďalších zariadení a mohli by možno nejakým spôsobom cez nejaké jedno spoločné obstarávanie vlastne poskytnúť tieto potraviny pre všetkých ostatných. My sme tiež aj v tomto, aj v minulom volebnom období mali tiež veľmi podobný návrh zákona, tiež vlastne mali sme úplne rovnaký cieľ, len sme to možno riešili technicky trochu inak, takže v tomto určite nájdeme zhodu, ale možno také odporúčanie do budúcnosti. Pán poslanec, určite myslite aj na domovy dôchodcov, domovy sociálnych služieb, už aj tam máme tiež klientov, ktorí sa stravujú, takže ja určite môžem aj tam použiť tie potraviny. Ďakujem pekne.
Panáček, Milan, poslanec NR SR (2015-09-18):
Ďakujem pekne. Dovoľte mi predniesť pozmeňujúci a doplňujúci návrh k vládnemu návrhu zákona. V čl. XIV sa slová „bodov 62, 63, 66 a 99 až 106“ nahrádzajú slovami „bodov 54 a 87 až 94“, slová „v bode 60“ sa nahrádzajú slovami „v bode 48“, slová „bod 87 a § 39 ods. 6 v bode 97 a čl. XI“ sa nahrádzajú slovami „bod 75 a § 39 ods. 6 v bode 85 a čl. X“, slová „§ 23a ods. 1 až 6 v bode 64“ sa nahrádzajú slovami „bodov 50 a 51 a § 23a ods. 1 až 6 v bode 52“ a slová „v bode 64“ sa nahrádzajú slovami „v bode 52“. Navrhovaná zmena je legislatívno-technickou úpravou, ktorá zosúlaďuje ustanovenia o delenej účinnosti s textom novely a vychádza z potrieb úpravy postupného nábehu účinnosti novely vo vzťahu k jednotlivým projektom v oblasti informatizácie spoločnosti. Ďakujem pekne.
Glváč, Martin, podpredseda NR SR (2018-10-16):
Ďakujem. S reakciou? Nie. Končím možnosť... Ukončujem rozpravu. Pani minis-, navrhovateľka? Nie, nechce. Pán spravodajca? Nie. Prerušujem rokovanie o tomto bode programu. Nasleduje druhé čítanie o vládnom návrhu zákona o chránených oblastiach prirodzenej akumulácie vôd a o zmene a doplnení niektorých zákonov . Vládny návrh zákona je uverejnený ako tlač 1049, spoločná správa výborov má tlač 1049a. Poprosím podpredsedu vlády a ministra životného prostredia Slovenskej republiky Lászlóa Sólymosa, aby vládny návrh zákona odôvodnil, nech sa páči.
Pellegrini, Peter, predseda NR SR (2015-12-02):
Ďakujem pekne. Na vaše vystúpenie dve faktické poznámky. Končím možnosť prihlásiť sa s faktickými. Ako prvý pán poslanec Viskupič.
Kéry, Marián, poslanec NR SR (2020-12-08):
Ďakujem za slovo, pán predsedajúci. Pán minister, ja viem, že máte toho veľa, ale tému obedov si, prosím vás, naštudujte, pretože naozaj v skutočnosti boli to obedy zadarmo a stále sú. Tá cena euro dvadsať za stravnú jednotku nebola stanovená od brucha, ale stanovil ju Inštitút finančnej politiky a štát sa zaviazal, že túto sumu bude preplácať a tak sa aj stalo. Žiaľ, niektoré obce a mestá sa rozhodli, že finančné prostriedky, ktoré išli na materiálno-technické vybavenie kuchýň a jedální budú vymerať týmto spôsobom, že ich zahrnú do ceny stravnej jednotky. Ja to nepovažujem za korektné. A preto vy, čo hovoríte, váš konkrétny príklad, že ste platili viacej, to nie je vina štátu. Ale pýtajte sa tých jednotlivých starostov a primátorov. Ak by sa v budúcnosti ukázalo, že euro dvadsať nie je postačujúce, boli sme pripravení, samozrejme, túto sumu navýšiť. To by priniesol život, ako sa povie, či už o 10 alebo 20 centov. A ja ako podpredseda samosprávneho kraja vám chcem, v úvodzovkách, poďakovať za to, že tým, že sa zvýši rodičovský bonus, tak už v budúcom roku budú mať mestá, obce, ale aj samosprávne kraje menej financií v rozpočte v tej príjmovej časti z daní fyzických osôb. Takže nespokojní budú: mestá, obce, samosprávne kraje a v drvivej väčšine prípadov aj rodičia detí, ktorí už nebudú mať teplé jedlo zadarmo, a zdôrazňujem, to jedlo bolo zadarmo, môžete tvrdiť, čo chcete.
Vážny, Ľubomír, poslanec NR SR (2022-03-30):
V rozprave vystúpili traja poslanci Národnej rady Slovenskej republiky, ani jeden z nich nepredložil žiadny pozmeňujúci návrh. Pán predseda, dajte, prosím, hlasovať v zmysle § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-05-13):
Ďakujeme, pán minister.
Markovič, Peter, poslanec NR SR (2010-10-15):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárstvo, výstavbu a dopravu, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre zdravotníctvo. Ďalej za gestorský výbor hlasovaním určila Výbor Národnej rady pre zdravotníctvo a aby predmetný návrh zákona výbory prerokovali do 24. novembra 2010 a gestorský výbor do 26. novembra 2010.
Kotleba, Marian, poslanec NR SR (2021-09-30):
Ďakujem všetkým kolegom za faktické poznámky a budem zvedavý teda na to, že či pán generálny prokurátor nejakým spôsobom na tieto moje argumenty alebo otázky týkajúce sa čisto len Správy generálneho prokuratúra Slovenskej republiky o činnosti prokuratúry v roku 2020 zareaguje a možnože nám ešte viac ďalšieho svetla prinesie do týchto oblastí. Ďakujem pekne.
V. Veteška, podpredseda NR SR: (2004-12-09):
Ľ. Navrátilová, poslankyňa: Ďakujem za slovo. Samozrejme, že diskusia o tom, čo je základnou bunkou rodiny, je diskusia úplne legitímna a môžeme mať na ňu liberálnejší pohľad, konzervatívnejší pohľad, ale ja sa nechcem v tomto okamihu zapájať do tejto diskusie, chcem vám len povedať, že ja určite tento zákon podporím v takej forme, ako je predložený, a to z dôvodov, že sú tam veľmi dobré veci. Ale jednu poznámku si neodpustím. Ak je rodina založená manželstvom základnou bunkou spoločnosti, potom paradoxne, ak zlyhá jeden partner v manželstve a druhý zostane a vychováva deti, ten nie je základnou bunkou v spoločnosti. Ale ten ďalší, ktorý si založí ďalšie manželstvo, tak ten bude základnou bunkou v spoločnosti. Tu ja vidím práve tento paradox, že takto definovaná základná bunka spoločnosti založená na manželstve diskvalifikuje tých, ktorí nespôsobili rozvrat manželstva. To sa mi zdá, že by sme to mali v budúcnosti domyslieť, čo je vlastne základnou bunkou spoločnosti. Alebo či by nebolo lepšie, aby sme vôbec nehovorili o tom, čo je základnou bunkou spoločnosti. Ďakujem.
Bugár, Béla, podpredseda NR SR (2011-10-19):
Ďakujem, pán minister. Už som sa chcel opýtať, či si uvedomujete, že hovoríte len pre záznam, lebo okrem dvoch poslancov SDKÚ a dvoch poslancov strany Most – Híd, tu nikto nie je. Takže, pán spravodajca, nechcete sa vyjadriť. (Reakcia spravodajcu.) Ďakujem pekne. Týmto pádom prerušujem nielen o tomto bode rokovanie, ale aj dnešné rokovanie Národnej rady a bude pokračovať, tak ako predseda výboru pre sociálne veci vyhlásil, teraz zasadnutie výboru k tým dvom zákonom, teda k tomuto zákonu (tlač 475) a k zákonu o inšpekcii práce, tak ako to bolo povedané. Nech sa páči, zajtra budeme pokračovať o 9.00 hodine. (Prerušenie rokovania o 18.28 hodine.)
Grendel, Gábor, podpredseda NR SR (2022-05-19):
Panie poslankyne, páni poslanci, skôr ako budeme pokračovať v prerušenej schôdzi, skúsim zosumarizovať dohodu z poslaneckého grémia. Ak dnes do devätnástej hodiny stihneme prerokovať tri návrhy na skrátené legislatívne konanie, tak o nich budeme ešte dnes hlasovať. Ak nie, tak budeme pokračovať v rozprave o týchto skrátených, o návrhoch na skrátené legislatívne konanie aj po devätnástej, ale hlasovať o nich budeme až zajtra ráno o deviatej. A teraz budeme pokračovať... (Zvoní vnútorná telefónna linka. Predsedajúci prevzal telefonický hovor.) A teraz budeme pokračovať v prerušenej schôdzi k návrhu na skrátené legislatívne konanie. Takže poprosím navrhovateľa a spravodajcu, aby prišli do rokovacej sály, aby sme mohli pokračovať. Procedurálny návrh zatiaľ, pán poslanec Baláž, nech sa páči.
Kvorka, Ján, poslanec NR SR (2018-05-10):
Ďakujem pekne za slovo. Vážené panie poslankyne, páni poslanci, vážený pán minister, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
Kollár, Boris, predseda NR SR (2022-11-08):
Pán poslanec Krúpa, nech sa páči.
Madej, Róbert, poslanec NR SR (2011-09-08):
Ďakujem pekne, pán podpredseda. Ja by som chcel len poukázať na § 23 zákona o rokovacom poriadku, ktorý, citujem, ustanovuje: „Ak sa počas schôdze Národnej rady pri zisťovaní počtu prítomných poslancov pred hlasovaním zistí, že nie je prítomná nadpolovičná väčšina všetkých poslancov, a ak sa tak nestane ani do 15 minút po zisťovaní počtu prítomných poslancov, predsedajúci schôdzu Národnej rady preruší.“ Chcem sa opýtať, či by ste nemali náhodou prerušiť schôdzu na 15 minút práve kvôli tomu, že ste zisťovali počet prítomných poslancov.
Pellegrini, Peter, predseda NR SR (2024-02-08):
Prosím, prezentujme sa hlasujme o bode 154 druhého pozmeňujúceho návrhu pána poslanca Galka. (Hlasovanie.) Prítomných 128 poslancov, za 14, proti 77, zdržalo sa 36, nehlasoval 1. Tento bod sme neschválili.
Blahová, Natália, poslankyňa NR SR (2016-11-29):
Ďakujem pekne. Poďakujem pánu kolegovi Dostálovi za to, že ešte raz vyzval prítomných vládnych poslancov. A ja by som túto chvíľu využila na to, aby som ich vyzvala už po štvrtýkrát od otvorenia tejto rozpravy, aby skutočne zvážili, že je posledná možnosť stiahnuť túto novelu zákona z rokovania, a aby sa nad tým naozaj dôsledne zamysleli, či chcú byť pod takýmto návrhom historicky podpísaní. Ďakujem.
Zelník, Štefan, poslanec NR SR (2017-02-08):
Ďakujem veľmi pekne za slovo. Ja chcem poďakovať všetkým diskutujúcim. O tom to malo byť, že takáto, mňa to veľmi prekvapilo, aj potešilo, že takáto dobrá diskusia nastáva, aj otázky a ja chcem všetkých pozvať. Na marcovej schôdzi chcem zorganizovať odborný workshop, kde by vystúpili len odborníci a je to úplne iné, keď oni povedia o týchto grafoch, oni povedia svoje skúsenosti, lebo sú to ľudia, ktorí sú uznávaní nielen u nás na Slovensku, ale aj v Európe. A pánovi Kotlebovi. Ja sa ešte raz prihlásim a odpoviem na to, na čo mal vyzval a som rád, že tá otázka zaznela. Ďakujem vám.
Bugár, Béla, podpredseda NR SR (2019-05-13):
Áno, ďakujem. Otváram rozpravu v rámci tretieho čítania . Konštatujem, že do rozpravy sa nehlási nikto, vyhlasujem ju za skončenú. Nech sa páči.
Galek, Karol, poslanec NR SR (2018-03-26):
Gábor, hovoril si o europoslancoch, ktorí by podľa tejto vlády alebo konkrétne podľa Roberta Fica mali žrať seno. Ale vieme, ako dopadla aj tá delegácia poslancov Európskeho parlamentu, ktorá vydala 39-stranovú správu. Ale toto nie je jediné, kde nás Európa pozoruje, sleduje. Asi pred mesiacom vyšla správa o Slovensku za rok 2017, je to vlastne správa na tento rok. A možnože je tam tiež jedna veľmi zaujímavá zmienka práve o tom, ako na Slovensku bojujeme s korupciou. Lebo aj tú si spomínal, lebo aj táto sa veľmi úzko týka tejto vlády. A dovolím si zacitovať z tých odporúčaní alebo z toho hodnotenia, o ktorom sa v tejto správe píše: „Posilniť boj proti korupcii dôraznejším presadzovaním platných právnych predpisov a vyhodnotenie. Žiadny pokrok, nedošlo k žiadnemu zvýšeniu štatistík o počte odsúdení, prípadne korupcie zahŕňajúce politicky exponované osoby, resp. veľké verejné aktíva ešte neboli náležite prešetrené. Na úrovni prokuratúry, konkrétne na špeciálnej prokuratúre došlo k zníženiu dostupných ľudských zdrojov určených na prípady korupcie.“ Takže, chvalabohu, tá Európska komisia, tá Európska únia na nás hľadí a ja si myslím, že môžme z ich strany očakávať aj do budúcnosti pomoc a podporu.
P. Hrušovský, predseda NR SR: (2003-04-23):
M. Beňová, poslankyňa: Ďakujem veľmi pekne, pán predseda. Ctené kolegyne, vážení kolegovia, chcela by som vás v mene Výboru Národnej rady Slovenskej republiky pre európsku integráciu pozvať na stretnutie, kde budú prítomní aj členovia Európskeho parlamentu a Parlamentného inštitútu Európskeho parlamentu tu na Slovensku. Mal by sa týkať najmä tých z vás, ktorí majú záujem kandidovať vo voľbách do Európskeho parlamentu, a bola by som veľmi rada, keby prijali toto pozvanie aj všetci členovia delegácie pozorovateľov pri Európskom parlamente. Bude sa konať 28. apríla, teda v pondelok, na Župnom námestí v miestnosti hnedý salónik. Bude to o 10.00 hodine.
Danko, Andrej, predseda NR SR (2016-09-23):
Ďakujem, pán poslanec. Pani poslankyňa Veronika Remišová nie je v sále, stráca poradie. Pán poslanec, pani poslankyňa... (Reakcia z pléna.) Ja som, to už reakciu, neboli ste prihlásený v čase, keď som reagoval. Pani poslankyňa Erika Jurinová nie je v stále, stráca poradie. Pani poslankyňa Anna Verešová.
A. Belousovová, podpredsedníčka NR SR: (2010-03-09):
vládnom návrhu zákona o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov . Vládny návrh zákona má tlač 1421 a spoločnú správu výborov máte ako tlač 1421a. Poprosím pána ministra financií Slovenskej republiky Jána Počiatka, aby vládny návrh zákona odôvodnil. Nech sa páči, pán minister.
Bugár, Béla, podpredseda NR SR (2018-02-07):
Nech sa páči, pán poslanec Petrák, môžte reagovať.
Pellegrini, Peter, predseda NR SR (2014-12-12):
Pán kolega, nevykrikujte.
Nicholsonová, Lucia, podpredsedníčka NR SR (2016-05-18):
Pán poslanec Panáček, nech sa páči.
Bernaťák, Tibor, poslanec NR SR (2019-05-10):
Ďakujem veľmi pekne. Na základe návrhu troch poslaneckých klubov SNS, SMER – SD a MOST – HÍD žiadame preložiť návrh zákona číslo, ktorým sa mení a dopĺňa zákon o zriadení Slovenského národného strediska pre ľudské práva, tlač 1264, na niektorú z nasledujúcich schôdzí Národnej rady, a to na základe žiadosti niektorých subjektov, ktoré môžu delegovať do rady Strediska pre ľudské práva a zároveň na základe dohody s pánom ministrom spravodlivosti. Ďakujem. Bod 41.
Laššáková, Jana, podpredsedníčka NR SR (2014-05-29):
Pán poslanec Raši už vystúpil v rozprave, takže poprosím, aby nebol na tabuli. A nech sa páči, pán poslanec Hlina, máte slovo.
Hrnčiar, Andrej, podpredseda NR SR (2017-03-30):
Pán poslanec Poliačik, reakcia na faktické poznámky.
Šimečka, Michal, podpredseda NR SR (2023-11-28):
Ďakujem pekne. Pán poslanec Nemky.
Laurenčík, Milan, podpredseda NR SR (2021-07-23):
Pán poslanec Eduard Kočiš.